पौधरोपण से संतुलित होता है पर्यावरण
भाजयुमो कार्यकर्ताओं ने सेवा पर्व के रूप में किया पौधरोपण
भास्कर संवाददाता | भिंड
जिंदा रहने के लिए हमें जितनी आवश्यकता पानी और अन्न की होती है, उतनी ही जरूरत वृक्षों की भी हमारे जीवन में है। इसलिए सभी लोगों को पौधरोपण जरूर करना चाहिए। इनसे पर्यावरण संतुलित होता है। यह बात भाजयुमो नेता अमित दुबे ने कही। वे सोमवार को सेवा पर्व के रूप में आयोजित कार्यक्रम में पौधरोपण के दौरान संबोधित कर रहे थे।
इस मौके पर भाजयुमो के जिला उपाध्यक्ष बजरंग सिंह भदौरिया ने कहा कि पौधा भी पुत्र के समान होता है। इसका उसी तरह से लालन-पालन किया जाना चाहिए, जिस तरह से घर में एक बच्चे का किया जाता है। बच्चे बड़े होकर भले ही अपने बूढ़े माता-पिता का सहारा न बनें, लेकिन पौधे जरूर एक समय के बाद वृक्ष का रूप लेते हैं और सभी को छांव व फल देते हैं। इस मौके पर भारतीय जनता युवा मोर्चा के पूर्व जिला उपाध्यक्ष सुदीप भदौरिया ने भी संबोधित किया। इन्होंने कहा कि भाजयुमो ने न सिर्फ भिंड बल्कि पूरे जिले में सेवा पर्व मनाया है। इसमें बड़ी संख्या में कार्यकर्ताओं ने हिस्सा लिया। कार्यक्रम में कार्यलय मंत्री उपेंद्र राजौरिया, मोनू नरवरिया, नगर मंत्री रिशू कुशवाह, प्रदेश कार्यसमिति सदस्य आकाश पुरोहित, रामशेष बघेल, शैलेंद्र रितोरिया शैलू, रामभरोसे शाक्य , सुभाष शेखर सहित अन्य कार्यकर्ता मौजूद रहे।
पौधरोपण करते हुए भाजयुमो कार्यकर्ता।
hin_Deva hin_Deva bho_Deva hin_Deva hin_Deva hin_Deva